**OBLIGATORISK DELTAKELSE FOR INNKOMMENDE PRESIDENTER PÅ PETS.**

I henhold til Rotarys lover og regler kan ingen bli president i sin klubb, uten å ha deltatt på presidentopplæringen på PETS. Det er derfor i utgangspunktet obligatorisk deltakelse for innkommende presidenter på PETS.

Når Distrikt 2250 planlegger PETS og legger de økonomiske rammene for arrangementet så er dette med forutsetning i at alle innkommende presidenter deltar og betaler for sin deltakelse. Det er viktig for de klubbene som har det økonomiske og praktiske ansvaret for å arrangere PETS, at de kan ha dette som en forutsetning, noe som er i tråd med vedtak og retningslinjer utarbeidet av styret i Distrikt 2250.

Det skjer imidlertid at ikke alle klubber sender representanter til PETS. I tråd med ovennevnte retningslinjer ble det etter årets PETS sendt regning til alle klubber om å betale for minst en deltaker.

Noen klubber nekte å betale, andre betalte bare deler av beløpet de ble avkrevd. Det ble hevdet at det ikke fantes noe vedtak eller retningslinjer som tilsa en slik praksis.

For å rydde opp i dette fremmer Karmøy Rotary klubb følgende forslag for årsmøtet i Distrikt 2250:

«Alle klubber i Distrikt 2250 plikter å sende innkommende president på PETS og presidenttreningen som finner sted der i tråd med retningslinjene i Rotary International.

Alle klubber er pliktige til å betale det det koster for å ha minst en deltaker på PETS, selv om klubben skulle være forhindret fra å delta.»